**BILJEŠKE UZ FINANCIJSKE IZVJEŠTAJE**

**za razdoblje od 01. siječnja do 31. prosinca 2022. godine**

|  |  |
| --- | --- |
| Naziv obveznika: | GRAD SISAK |
| Broj RKP-a: | 28854 |
| Sjedište obveznika: | SISAK |
| Matični broj: | 02553040 |
| Adresa sjedišta obveznika: | Rimska 26 |
| OIB: | 08686015790 |
| Razina: | 22 |
| Razdjel: | 000 |
| Šifra djelatnosti prema NKD-u 2007: | 8411 |
| Šifra grada/općine: | 391 |

**Bilješke uz Bilancu – Obrazac BIL**

1. Šifra 05 Dugotrajna nefinancijska imovina u pripremi, odnosno Građevinski objekti u pripremi (šifra 051) vrijednost imovine se smanjila za 34,6% i iznosi 47.824.648,35 kn. Radi se o stavljanju u upotrebu sportske dvorane Zeleni brijeg i Reciklažnog dvorišta Sisak Novi.
2. Šifra 11 Novac u banci i blagajni u iznosu od 30.014.401,01 kn radi se o povećanju od 60,6%. Navedeni iznos odnosi se na novac na računu Grada Siska (šifra 1112) 29.937.654,47 kn (efekt je uplata iz Fonda solidarnosti krajem 12 mjeseca ).
3. Šifra 13 Potraživanja za dane zajmove iznose 900.710,82 kn i smanjena su za 13,8%. Radi se o povratu zajma trgovačkog društva GRADSKA TRŽNICA SISAK – CENTAR DIJELJENIH USLUGA d.o.o. i Turističke zajednice Grada Siska.
4. Šifra 168 Potraživanja za kazne i upravne mjere te ostale prihode iznose 7.303.713,91 kn i manji su za 6,2% u odnosu na 2021. godinu. Efekt je na zatvaranju (naplati) potraživanja konta Ostala potraživanja.
5. Šifra 234 Obveze za financijske rashode iznose 332.417,13 kn i veće su za 80,2% naspram prethodne godine. Radi se o obvezama koje su nastale kroz 12. mjesec prema raznim humanitarnim, umjetničkim, sportskim udrugama.
6. Šifra 235 Obveze za subvencije iznose 110.282,27 kn, smanjene su za 54,9%. U 2021. godini završio je program mjera za razvoj seoskog područja, te nije bilo stvaranja novih obveza u 2022. godini po pitanju potpore poljoprivrednicima, nego zatvaranje postojećih obveza.
7. Šifra 237 Obveze za naknade građanima i kućanstvima iznose 44.580,14 kn i manje su za 71,9%. Radi se o obvezama za potpore obitelji za novorođenčad, sufinanciranje prijevoza studenata i godišnjoj grobnoj naknadi za poginule branitelje.
8. Šifra 239 Ostale tekuće obveze iznose 9.095.249,91 kn i veće su za 16,6%, a sastoje se od obveza za predujmove proračunskih korisnika te naplaćenih prihoda proračunskih korisnika gdje je i najveći efekt porasta obveze, zatim obveze za naplaćene prihode od naknade za uređenje voda, obveza za obračunati PDV.
9. Šifra 24 Obveze za nabavu nefinancijske imovine iznose 4.305.639,14 kn, manje su za 21,4%, radi se najvećim dijelom o nedospjelim računima za odgojno - obrazovni kompleks Galdovo koji su plaćeni u 2022. godini te za uređenje, asfaltiranje ulica Zvonimirova, A. G. Matoša i A. Šenoe.
10. Šifra 26 Obveze za kredite i zajmove iznose 96.351.413,27 kn i manje su 8,5% nego 2021. godine. U 2022. godini Grad Sisak se nije zaduživao tako da nema povećanja obveza, a efekt smanjenja odnosi se na urednu otplatu po kreditima.

Dana jamstva u 2022. godini

|  |  |  |  |  |  |  |
| --- | --- | --- | --- | --- | --- | --- |
| Datum izdavanja jamstva | Instrument osiguranja | Poslovni broj | Iznos danog jamstva | Jamstvo dano -primatelj | Namjena/vrsta jamstva | Boj ugovora |
| 14.6.2022 | Bjanko zadužnica |  | 50.000,00 |  | Projekt "Tehnička pomoć za dir.iskoriš.geotermala eneg na pod.Grada Siska | UR.BROJ 50438/03-21-10 |
| 3.10.2022 | Bjanko zadužnica | OV-4304/2022 | 500.000,00 | Ministars.reg.raz. I fondova EU | Izvanredno održavanje prometnice u naselju Capraške poljane |  |
| 4.11.2022 | Zadužnica | OV-5104/2022 | 10.000.000,00 | OTP banka | Kratkoročni kredit |  |

|  |  |  |  |  |  |  |
| --- | --- | --- | --- | --- | --- | --- |
| ***Grad Sisak tuženik*** | |  |  |  |  |  |
|  |  |  |  |  |  | **31.12.2022.** |
| **R.BR.** | **ODVJETNIK** | **TUŽITELJ/OVRHOVODITELJ** | **TUŽENIK/OVRŠENIK** | **RADI** | **V.P.S/TROŠAK POSTUPKA** | **STATUS** |
| 1. | Zajednički odvjetnički ured Domagoj Rupčić i Lana Kostanjšek | Dragica Božić | Republika Hrvatska i Grad Sisak | prava vlasništva na stanu i isplate | 95.087,50 | tužiteljica je izjavila reviziju; prijedlog za dopuštenje revizije je odbačen; tužiteljici je naloženo plaćanje parničnog troška Gradu Sisku u iznosu od 95.087,50 kn |
| 2. | Zajednički odvjetnički ured Domagoj Rupčić i Lana Kostanjšek | Antun i Melita Ilijaš | Grad Sisak | isplate | 519.613,00 | odbijen tužbeni zahtjev; tužitelj podnio prijedlog za dopuštenje revizije |
| 3. | Zajednički odvjetnički ured Domagoj Rupčić i Lana Kostanjšek | Epsilon građenje d.o.o. | Grad Sisak | osiguranja dokaza i isplate | 113.794.254,97 | u tijeku |
| 4. |  | Đuričić Milan | Vladušić Ana i dr. | prava vlasništva | 90.000,00 | žalba tužitelja |
| 5. |  | Marijan Palaić | Republika Hrvatska i dr. | prava vlasništva | 35.000,00 | u tijeku |
| 6. |  | Privredna banka Zagreb d.d. | Grad Sisak (ošasna imovina – Culjaga) | ovrhe na nekretnini | 74.715,99 | u tijeku |
| 7. |  | Metalija trgovina | Grad Sisak | prava vlasništva | 13.300,00 | žalba tužitelja |
| 8. |  | Manuela Pondela | Grad Sisak | prava vlasništva | 5.000,00 | žalba tuženika |
| 9. |  | Zrinka Adamović | Grad Sisak i Komunalac d.o.o. | naknade štete | 29.000,00 | odbijen tužbeni zahtjev; tužiteljica izjavila žalbu |
| 10. | Zajednički odvjetnički ured Domagoj Rupčić i Lana Kostanjšek | Ilija Trivanović | Grad Sisak i Republika Hrvatska | naknade štete | 3.906,25 | revizija tužitelja odbačena |
| 11. | Odvjetničko društvo Babić, Brborović & partneri j.t.d. | Darko Weiss | Grad Sisak | naplate prenesene tražbine | 2.500,00 | tužbeni zahtjev odbijen; tužitelj izjavio žalbu; žalba odbijena; tužitelju naloženo da Gradu Sisku nadoknadi trošak parničnog postupka u iznosu od 2.500,00 kn |
| 12. |  | HEP ELEKTRA | Grad Sisak | ovrhe | 453,07 | u tijeku |
| 13. | Odvjetničko društvo Babić, Brborović & partneri j.t.d. | Euroherc osiguranje d.d. | Grad Sisak | isplate | 10.468,92 | tužbeni zahtjev odbijen; tužitelj izjavio žalbu; odbijena žalba i potvrđena presuda suda prvog stupnja; tužitelj podnio prijedlog za dopuštenje revizije |
| 14. | Odvjetničko društvo Babić, Brborović & partneri j.t.d. | Adriatic osiguranje d.d. | Grad Sisak | isplate | 15.000,00 | u tijeku |
| 15. | Odvjetničko društvo Babić, Brborović & partneri j.t.d. | Ostoja Nikolić | Grad Sisak | naknade štete | 25.000,00 | u tijeku |
| 16. | Odvjetničko društvo Babić, Brborović & partneri j.t.d. | HEP TOPLINARSTVO d.o.o. | Grad Sisak | privremenog korištenja nekretnine | 101.000,00 | u tijeku |
| 17. | Zajednički odvjetnički ured Domagoj Rupčić i Lana Kostanjšek | Sisak projekti d.o.o. u stečaju | Grad Sisak | ovrhe | 97.720,85 | u tijeku |
| 18. | Odvjetničko društvo Babić, Brborović & partneri j.t.d. | Ankica Matijašević | Grad Sisak | naknade štete | 45.000,00 | u tijeku |
| 19. | Odvjetničko društvo Babić, Brborović & partneri j.t.d. | Emir Suljić | Grad Sisak | utvrđenja prava vlasništva | 5.000,00 | u tijeku |
|  |  |  |  |  | 114.962.020,55 |  |

**Bilješke uz Izvještaj o prihodima i rashodima, primicima i izdacima – Obrazac PR-RAS**

1. Šifra 611 Porez i prirez na dohodak – ostvaren je u iznosu od 100.197.724,41 kn i viši je za 21,59% u odnosu na isto razdoblje prethodne godine zbog povećanog broja zaposlenih na tržištu rada.
2. Šifra 613 Porez na imovinu – ostvaren je u iznosu od 5.732.856,49 kn i viši je za 54.35% u odnosu na isto razdoblje prethodne godine zbog bitno povećanog prihoda od poreza na promet nekretnina, gdje je u 12 mjeseci ove godine pojačana prodaja nekretnina u odnosu na isto razdoblju prethodne godine.
3. Šifra 614 Porez na robu i usluge – ostvaren je u iznosu od 1.003.047,18 kn i viši je za 69,57% u odnosu na isto razdoblje prethodne godinu i to zbog bitno povećanog prihoda od poreza na potrošnju alkoholnih i bezalkoholnih pića u ugostiteljskim objektima na što je djelomično imalo i utjecaj popuštanje covid mjera.
4. Šifra 633 Pomoći proračunu iz drugih proračuna i izvanproračunskim korisnicima – ostvarene su u iznosu od 13.107.286,72 kn, što je manje za 57,07% naspram prethodne godine, jer je u 2021. godini isplaćena pomoć države u iznosu od 20 milijuna kuna za potrebe saniranja štete od posljedica potresa.
5. Šifra 634 Pomoći od izvanproračunskih korisnika – ostvarene su u iznosu od 5.614.792,02 kn, što je za 22,54% manje nego prethode godine u istom razdoblju, jer se radi o manjim uplatama od strane Hrvatskog zavoda za zapošljavanje jer je smanjenje broj radnika na javnim radovima kroz 2022. godine, naspram 2022. gdje je bila veća potreba s obzirom na posljedice potresa.
6. Šifra 638 Pomoći temeljem prijenosa EU sredstava – ostvarene su u iznosu od 25.077.350,22 kn i veće su za 3 puta naspram prethodne godine, radi se o uplaćenim tekućim i kapitalnim pomoćima po zahtjevima za nadoknadom sredstava za projekte Rukom pod ruku, Zdrav objed svima, Vrtić po mjeri obitelji, Troškovi privremenog smještaja, Holandska kuća, Tomislavova 40, Centar kreativnih industrija - KREATIVNI INKUBATOR SISAK (CIKS), Ljudevita Posavskog 1 (buduća knjižnica), sanacije OŠ Viktorovac, OŠ Budaševo Topolovac Gušće, OŠ I.K. Sakcisnkog, OŠ Novo Pračno, OŠ 22. lipanj, prometne infrastrukture.
7. Šifra 641 Prihodi od financijske imovine iznose 989.789,89 kn i veći su za 17,37% u odnosu na razdoblje iz 2021. godine zbog naplate prihoda od zateznih kamata koji se najvećim dijelom odnose na kamate na depozite po viđenju i kamate od komunalne naknade.
8. Šifra 642 Prihodi od nefinancijske imovine ostvareni su u iznosu 13.147.094,19 kn, što čini veći prihod za 25,95% u odnosu na prethodnu godinu za isto razdoblje, a najveći efekt je u naknadi za korištenje nefinancijske imovine konkretno u naplati naknade za korištenje prostora Termoelektrane koja je veća za 2 milijuna kuna 2022. godine, nego u 2021. godini, zatim dio povećanja se odnosi i na prihode od zakupa i iznajmljivanja imovine.
9. Šifra 651 Upravne i administrativne pristojbe – ostvaren je u iznosu od 549.133,26 kn, odnosno 26,47% je manje ostvarenje nego prethodne godine u istom razdoblju. U 2022. godini u odnosu na isti period 2021. godine - iako je riješeno više građevinskih dozvola, manji je udio građevina 1. skupine, te građevina s većom vrijednosti procijenjenih troškova građenja o čemu ovisi visina građevinskih pristojbi; iako je riješeno veći broj predmeta i lokacijskih dozvola manji je udio građevina većeg obuhvata o čemu ovisi visina građevinskih pristojbi; iako je riješen veći broj predmeta uporabnih dozvola za određene građevine, dio predmeta je riješen obustavom. Isto tako prema zadnjoj izmjeni Uredbe o upravnim pristojbama za izdavanje uporabnih dozvola za određenu građevinu oštećenu potresom koja se nalazi na području Grada Zagreba, Krapinsko-zagorske županije, Zagrebačke županije, Sisačko-moslavačke županije i Karlovačke županije, a na kojoj se ostvaruju određena prava sukladno zakonu koji uređuje obnovu zgrada uslijed prirodne nepogode ili katastrofe proglašene na području Grada Zagreba, Krapinsko-zagorske županije, Zagrebačke županije, Sisačko-moslavačke županije i Karlovačke županije, ne plaća se upravna pristojba. Također, efekt je i na Ostalim upravnim pristojbama i naknadama koje su naplaćene u manjem iznosu u 2022. godini nego u 2021. godini.
10. Šifra 661 Prihod od prodaje proizvoda i robe te pruženih usluga – ostvareni su u iznosu od 154.921,50 kn i veći su za 35,31% zbog većih prihoda od naplate eksternih računa na gradskim blagajnama naspram prethodnog razdoblja u prošloj godini s obzirom da su u prošloj godini građani bili oslobođeni plaćanja određenih eksternih računa (npr. račun za električnu energiju).
11. Šifra 663 Donacije od pravnih i fizičkih osoba izvan općeg proračuna i povrat donacija po protestiranim jamstvima ostvareno je smanjenje od 91,16% i iznose 229.647,12 kn, efekt smanjenja se odnose na donacije od strane fizičkih i pravnih osoba - novčane uplate za saniranje posljedica od potresa koje su u prošloj godini bile preko 2 milijuna kuna.
12. Šifra 681 Kazne i upravne mjere povećale su se za 18% i iznose 1.476.256,54 kn, efekt povećanja je u naplati novčanih kazni za komunalne i prometne prekršaje i naplati sudskih troškova.
13. Šifra 683 Ostali prihodi – iznose 1.993.433,31 kn, veći su za 2,6 puta. Radi se o naplati prihoda po računima za 11. i 12. mjesec iz prethodne godine vezanih za Ugovor s Hrvatskim vodama te redovnim uplatama za ovu godinu. Zatim, veći je prihod od naknada za kretanja u pješačkoj zoni i prihod od naplate troškova za gradsku blagajnu od trgovačkih društava.
14. Šifra 312 Ostali rashodi za zaposlene ostvareni su u iznosu od 186.300,00 kn i veći su za 5 puta u odnosu na 2021. godinu zbog ostvarivanja prava službenika po Kolektivnom ugovoru koji je potpisan u 2022. godini (isplata dara za djecu, božićnice, uskrsnice) koji nije bio u 2021. godini.
15. Šifra 322 Rashodi za materijal i energiju iznose 2.813.523,23 kn i manji su za 35,21% u 2022. godini jer su u 2021. godini bili veći troškovi električne energije i bilo je posebno ulaganje u materijal za dijelove za tekuće i investicijsko održavanje radi saniranja šteta od potresa te nabave zaštitne odjeća i obuće koja se najvećim dijelom odnosila na Vatrogasnu zajednicu Grada Siska i nabavu odjeće za sportske klubove Grada Siska.
16. Šifra 323 rashodi za usluge iznose 52.990,267,17 kn i manji su za 32,7% u 2022. godini, a najveći efekt je u smanjenju Usluga tekućeg i investicijskog održavanja (šifra 3232), Intelektualnih i osobnih usluga (šifra 3237) i Ostalih usluga (šifra 3239) koje su u 2021. godini ostvarene u svrhu saniranja štete od potresa, zbrinjavanja građana na sigurno.
17. Šifra 324 Naknade troškova osobama izvan radnog odnosa – iznose 93.082,29 kn, smanjene su za 36,56% jer su bili manji troškovi financiranja Prometne jedinice mladeži.
18. Šifra 329 Ostali nespomenuti rashodi poslovanja manji su za 29,02% i iznose 2.007.101,92 kn, a najveći efekt smanjenja je na naknadama za rad predstavničkih i izvršnih tijela, povjerenstava i slično koje su u 2021. godini bile veće radi održanih lokalnih izbora u 2021. godini.
19. Šifra 342 Kamate za primljene zajmove i kredite iznose 1.453.092,24 kn i veće su u 2022. godini za 4,5 puta nego u prošloj godini, a povećanje se odnosi najvećim dijelom na plaćanje kamata po HBOR-ovom kreditu kojih u prošloj godini nije bilo radi odobrenog moratorija.
20. Šifra 343 Ostali financijski rashodi veći su za 39,83% i iznose 157.125,03 kn. Efekt povećanja je u većim troškovima za bankarske usluge i usluge u platnom prometu i zateznim kamatama.
21. Šifra 352 Subvencije trgovačkim društvima, zadrugama, poljoprivrednicima i obrtnicima izvan javnog sektora - iznose 1.028.506,58 kn, manje su za 33,56% jer je u 2021. godini završio program mjera za razvoj seoskog područja, odnosno potpore poljoprivrednicima.
22. Šifra 367 Prijenos proračunskim korisnicima iz nadležnog proračuna za financiranje redovne djelatnosti – rashodi iznose 79.443.512,21 kn i povećani su za 15,78% u odnosu na prethodnu godinu, a odnose se na povećane rashode za plaće, materijal i energiju i ostale materijalne troškove poslovanja te rashode za nabavu nefinancijske imovine proračunskih korisnika Grada.
23. Šifra 372 Ostale naknade građanima i kućanstvima iz proračuna iznose 8.038.668,57 kn i manje su za 15,93%, a najveći efekt smanjenja je na naknadama građanima i kućanstvima u naravi koje su bile u 2021. godini veće zbog nabave prehrane za stradale građane u potresu (1.604.458,65 kn) koji su bili smješteni u privremenom smještaju (kontejnerima, unajmljenim sobama, itd.).
24. Šifra 381 Tekuće donacije iznose 14.250.248 kn i veće su za 20,89%. Efekt povećanja je u nastavku akcije vezano za namjenske kartice za saniranje štete od potresa (u 2021. godini bile su knjižene na kontu 383), zatim u većim davanjima u javnim potrebama za sport, udrugama građana i političkim strankama.
25. Šifra 383 Kazne, penali i naknade štete iznose 507.569,99 kn što čini smanjenje od 91,78%. Efekt toliko velikog smanjenja je kod naknade štete pravnim i fizičkim osobama koje se odnose na namjenske kartice koje su dobili građani po odluci Gradskog vijeća iz 2021. godine. Na namjensku karticu ostvarivali su pravo građani koji živjeli u obiteljskoj kući ili stanu kojeg su statičari označili U2 kategorijom uporabljivosti i građani koji su živjeli u obiteljskim kućama s oznakom PN2. Namjenske kartice koristile su se za kupnju materijala kako bi sanirali štetu u objektu u kojima žive. Zatim, isplata novčane pomoći građanima čiji su objekti imali oznaku neuporabljivo (N1 i N2).
26. Šifra 711 Prihod od prodaje materijalne imovine - prirodnih bogatstava – iznose 1.583.543,77 kn i veći su 2,2 puta nego u 2021. godini, radi se o prodaji zemljišta u iznosu od 1.583.543,77 kn za koje je bio objavljen javni natječaj.
27. Šifra 721 Prihodi od prodaje građevinskih objekata – iznose 1.872.834,11kn i veći su za 57,09% jer u ovoj godini nastavljena je otplata otkupa poslovnog prostora na kojem je postojao moratorij od 6 mjeseci koji je bio odobren u prethodnoj godini radi potresa, zatim određene nekretnine plaćene su odjednom, a ne u ratama te je stoga veći prihod u 2022. godini.
28. Šifra 412 Nematerijalna imovina – iznosi 1.225.027,39 kn, veća je za 7,02% jer su povećana ulaganja u projektne dokumentacije.
29. Šifra 421 Građevinski objekti – rashodi su ostvareni u iznosu od 29.937.475,13 kn i veći su za 52,91 % u odnosu na prethodnu godinu u istom razdoblju. U prošloj godini trajao je projekt izgradnje dvorane Zeleni brijeg, izgradnja rotora Starčevićeva-Gupčeva, uređenje parkirališnih površina na Trgu hrvatskih branitelja, te početak izgradnje prilazne ceste CRS – Zvonimirova koja se nastavila i u ovoj godini. Također, ostali projekti koji su pokrenuti u 2022. godini su projekt izgradnje dijela Ulice Frana Kršinića, izgradnja Park and ride parkirališta, izgradnja odgojno - obrazovnog kompleksa Galdovo, nadogradnja vrtićkog objekta Različak, te projekt sustav video nadzora u Gradu Sisku, projekti izgradnje i održavanja javnih površina na području Grada Siska i projekti i geodetski radovi za izgradnju i legalizaciju objekata u vlasništvu Grada.
30. Šifra 422 Postrojenja i oprema iznosi 953.318,69 kn, i smanjeno je u odnosu na prethodnu godinu za isto razdoblje za 87,99%. U prošloj godini radilo se na nabavi sportske opreme za dvoranu Zeleni brijeg dok ove godine radi se o nabavi računalne opreme za gradsku upravu i gradsku blagajnu te nabavi komunalne opreme.
31. Šifra 426 Nematerijalna proizvedena imovina iznosi 194.481,58 kn i veća je 88,95% nego u prethodnom razdoblju, radi se o povećanom ulaganju u dokumentaciju vezanu za prostorne planove.
32. Šifra 451 Dodatna ulaganja na građevinskim objektima iznose 6.604.451,87 kn i manja su za 32,74% nego za isto razdoblje u prošloj godini. U prošloj godini bila su veća ulaganja s obzirom na saniranje šteta od potresa i u realizaciji bio je projekt Centar kreativnih industrija – Kreativni inkubator Sisak. U 2022. godini pokrenuta je sanacija dvorane OŠ Viktorovac, radovi su i na sanaciji PŠ Novo Pračno, te saniranje štete na zgradi na adresi Gajeva 2, uređene su vanjske svlačionice NK Budaševo, počelo je saniranje štete na zgradi Kazališta 21 te se nastavljaju ulaganja na stanovima i ostalim objektima u vlasništvu Grada i provedba mjera energetske učinkovitosti.
33. Šifra 454 Dodatna ulaganja za ostalu nefinancijsku imovinu iznose 1.110.082,90 kn i manja su za 50,19% nego za isto razdoblje u prethodnoj godini. Radi se o ulaganju u projektne dokumentacije i elaborate vezano za odlagalište Goričica i planu sanacije divljih odlagališta na području Grada Siska, te ulaganju u komunalnu infrastrukturu za gospodarenje otpadom.
34. Šifra 814 Primici (povrati) glavnice zajmova danih trgovačkim društvima u javnom sektoru iznose 144.000,00 kn i povećanje je za 7,2 puta, radi se o povratu pozajmice trgovačkog društva Gradska tržnica Sisak i Turističke zajednice Grada Siska.
35. Šifra 832 Primici od prodaje dionica i udjela u glavnici trgovačkih društava u javnom sektoru u 2022. godini iznose 0,00 kn, dok su u 2021. godini iznosili 1.393 kn, radi se o nasljeđivanju dionica.
36. Šifra 847 Primljeni zajmovi od drugih razina vlasti – iznose 0,00 kn u 2022. godini, dok su u 2021. godini iznosili 25.719.825 kn. Radi se o primljenom zajmu iz državnog proračuna (25 milijuna kuna beskamatni zajama) za saniranje posljedica šteta od potresa. U 2022. godini nije bilo primljenih zajmova.
37. Šifra 532 Dionice i udjeli u glavnici trgovačkih društava u javnom sektoru u 2022. godini iznose 0,00 kn dok je u 2021. godini iznos bio 20.000 kuna, radilo se o uplati temeljnog uloga za osnivanje novog trgovačkog društva CENTAR KREATIVNE INDUSTRIJE-KREATIVNI INKUBATOR SISAK d.o.o.
38. Šifra 544 Otplata glavnice primljenih kredita i zajmova od kreditnih i ostalih financijskih institucija izvan javnog sektora –iznosi 8.902.497,68 kn. Radi se o otplati glavnice HBOR-ovog kredita i otplata kvartalnih rata OTP banci za otkup zgrade za knjižnicu.
39. Šifra 547 Otplata glavnica primljenih zajmova od državnog proračuna – iznosi 719.824,96 kn, radi se o povratu u državni proračun nedostajućih sredstava namirenja po pitanju porez i prirez na dohodak po godišnjoj prijavi za 2020. godinu, obveza koju je grad imao na 31.12.2021.

**Bilješke uz Izvještaj o rashodima prema funkcijskoj klasifikaciji – Obrazac RAS-funkcijski**

Šifra 01 Opće javne usluge iznose 25.599.455,07 kn i rashodi su manji za 2,2%. Nema velikih odstupanja u 2022. godini naspram 2021. godine.

Šifra 02 Obrana iznosi 190.848,26 kn i rashodi su veći za 46,1%. Povećanje se očituje u isplati štete uzrokovane prirodnim katastrofama, olujnim nevremenom na području Grede i Sela, koje je Grad Sisak isplatio mještanima.

Šifra 03 Javni red i sigurnost iznosi 1.835.951,75 kn i rashodi su veći za 23,3%, efekt povećanja je u dodatnim ulaganjima na nefinancijskoj imovini, konkretno ulaganje u vatrogasni dom Stara Drenčina.

Šifra 04 Ekonomski poslovi iznose 10.907.455,01 kn i porast je od 6,4%. Porast je u plaćanju kamate po HBOR-ovom kreditu koje u prošloj godini nije bilo radi odobrenog moratorija i radi porasta troškova korištenja veterinarskih usluga za potrebe skloništa za životinje.

Šifra 05 Zaštita okoliša iznosi 14.799.436,46 kn i povećanje je 11,4%. Povećanje se odnosi na uređenje i održavanje javnih zelenih površina, održavanje javne rasvjete, održavanja javnih građevina i urbane opreme, naknade za smanjenje količine miješanog komunalnog otpada, održavanje objekata oborinske odvodnje i lokalnih vodovoda te nabavi komunalne opreme.

Šifra 06 Usluge unapređenja stanovanja i zajednice iznosi 40.460.738,21 kn i porast je od 10,4%, a najveći efekt porasta je na razvoju zajednice (šifra 062) koji podrazumijeva obnovu zgrada, uređenje parkirališta (Grama), izradu raznih projektnih dokumentacija (prometna rješenja – kružni tok), uređenja sportskih terena, dječjih igrališta, itd.

Šifra 07 Zdravstvo iznosi 101.375,00 kn i čini pad od 29,80%. Pad se očituje u manjim iznosima tekućih donacija zdravstvenim neprofitnim organizacijama u 2022. godini.

Šifra 08 Rekreacija, kultura i religija iznosi 5.749.976,95 kn i pad je od 79,70%, a efekt pada očituje se u Službi rekreacije i sporta jer je u 2021. godini bilo veće ulaganje u sportsku infrastrukturu, konkretno završena je izgradnja sportske dvorane Zeleni brijeg.

Šifra 09 Obrazovanje iznosi 27.640.699,79kn i povećanje je 3 puta u 2022. naspram 2021. godine i najveći efekt je na predškolskom obrazovanju gdje se radi o izgradnji Odgojno-obrazovnog kompleksa Galdovo.

Šifra 10 Socijalna zaštita iznosi 17.336.252,96 kn što čini pad od 59,60% i najveći efekt je u padu na šifri 109 Aktivnosti socijalne zaštite koje nisu drugdje svrstane, one su u 2021. godini iznosile 32.440.398 kn dok su u 2022. godini iznose 4.787.526,76 kn. U 2021. godini navedeni rashodi odnosili su se na brigu i sigurnost građana stradalih u potresu kroz financijsku i materijalnu pomoć, te kroz saniranje objekata i komunalne infrastrukture.

**Bilješke uz Izvještaj o promjenama u vrijednosti i obujmu imovine i obveza - Obrazac P-VIRO**

Smanjenje u obujmu imovine iznosi 2.720.676,95 kn i odnosi se na sljedeće promjene:

* Prodaja zemljišta 887.200,00 kn
* Prodaja stanova 1.428.900,00 kn
* Oslobođenje od plaćanja komunalnog doprinosa 207.272,47 kn
* Oslobođenje od plaćanja komunalne naknade 197.304,48 kn.

**Bilješke uz Izvještaj o obvezama – Obrazac Obveze**

V001 Stanje obveza na početku izvještajnog razdoblja iznosi 126.159.502,56 kn.

V002 Povećanje obveza od 01.01.2022.-31.12.2022. iznosi 166.656.454,25 kn.

V004 Podmirene obveze od 01.01.2022.-31.12.2022. iznose 175.299.617,19 kn.

V006 Stanje obveza na kraju izvještajnog razdoblja iznosi 117.516.339,62 kn, od čega su nedospjele obveze 116.334.940,10 kn, a dospjele obveze 1.181.399,52 kn.

Dospjele nepodmirene obveze (šifra V007) iznose 1.181.399,52 kn i to najčešće iz razloga što je u trenutku zaprimanja ulaznog računa, istome već isteklo dospijeće do čega dolazi zbog kašnjenja u dostavi računa od strane dobavljača ili zbog dužeg postupka kontrole i obrade ulaznih računa u nadležnim upravnim odjelima i zbog potvrđivanja kompenzacija.

Najveći dio nedospjelih obveza odnosi se na kreditne obveze u iznosu od 96.351.413,27 kn, a ostalo se odnosi na obveze za rashode poslovanja 9.992.894,24 kn, na obveze za nabavu nefinancijske imovine u iznosu 3.950.543,73 kn te međusobne obveze proračunskih korisnika 6.040.088,86 kn.

Bilješke sastavila: Gradonačelnica

Silvija Mužek, dipl.oec. Kristina Ikić Baniček

pročelnica UO za proračun i financije